จับตา!! BGRIM ทุ่มพันล้าน สอย “โซลาร์” เวียดนาม 215MW “ซีโอดี” กลางปีหน้า!
จับตา!! BGRIM ทุ่มพันล้าน สอย "โซลาร์" เวียดนาม 215MW "ซีโอดี" กลางปีหน้า!
10 ส.ค. 2561

แหล่งข่าวจากวงการพลังงานเปิดเผยกับทีมข่าว “ข่าวหุ้นธุรกิจออนไลน์” ว่า บริษัท บี.กริม เพาเวอร์ จำกัด (มหาชน) หรือ BGRIM อยู่ในระหว่างเตรียมเข้าทำรายการซื้อหุ้นราว 80% จากบริษัทพันธมิตรในประเทศเวียดนาม ซึ่งเป็นเจ้าของเดิมในโรงไฟฟ้าพลังงานแสงอาทิตย์โครงการพูเยียน (Phu Yen) จังหวัดพูเยียน ประเทศเวียดนาม ขนาดกำลังผลิต 215MW และมีกำหนดจ่ายไฟฟ้าเข้าระบบในเชิงพาณิชย์ (COD) สิ้นไตรมาส 2/62 อัตรารับซื้อไฟประมาณ 0.09 เหรียญสหรัฐ
สำหรับการเข้าลงทุนดังกล่าวบริษัทเตรียมใช้งบราว 35 ล้านเหรียญสหรัฐฯ หรือประมาณ 1.05 พันล้านบาท (เทียบอัตราแลกเปลี่ยน 1 ดอลลาร์สหรัฐ เท่ากับ 30 บาท)
ทั้งนี้ หากมีความคืบหน้าเพิ่มเติมประการใด โดยเฉพาะในส่วนของรายละเอียดที่เกี่ยวข้องกับแหล่งเงินทุน ผลตอบแทน และอื่นๆ ที่มีส่วนสำคัญที่เกี่ยวข้องกับการทำรายการในครั้งนี้ ทีมข่าว “ข่าวหุ้นธุรกิจออนไลน์” จะรายงานให้ทราบต่อไป